Fritz Holder
Dor Fritz Holder (* 7. April 1932 enn Dibenga; † 6. September 1996) isch a deitscher Journalist ond schwäbischer Dialektdichter gwäa.

Läaba 
Er isch am 7. April 1932 enn Dibenga uff d Wäld komma ond dord enn dor Bachgass uffgwaggsa. Är isch uffs „Raupegymnasium“ (Uhland- und Silcherschule) ganga. Glärnd hådd-or dor Beruf vom-a Schrifdsetzor. Ănna 1959 isch-or als Volontär zom Schwäbischen Tagblatt gwäggsled ond dord nå Redakteer wårda. Zuasdendich isch-or fir dor Lokaldåel Raodaburg gwäa. 

Dor Holder hådd eddliche Liador ond Chansons gschriiba, vo saem Sõ Christian Holder efdors uffgfiird, ond a baar Heersbill firs Radio. Saene Biachla „Raupeviertel“ ond „Gôgenmusik“ zaeged a guad formulirds Zendralschwäbisch, wia-s d aldaegsässene Leid en Dibenga gschwäzzd hend, ond zomm Dåel haed noo schwäzzed. Saene Biachla send älle emm Vorlag vom Schwäbischen Tagblatt enn Dibenga rausgaä wårda.

Biachor 
 Raupeviertel, Räse Verse aus der Tübinger Altstadt. Tübingen 1990 
 Gôgenmusik. Neue räse Verse aus der Tübinger Altstadt. Tübingen 1992 
 Geliebtes Pflaster. Tübingen o. J. 
 Das kurze Jahr. Monatsgeschichten., Tübingen 1994

Weblink 
 Fritz Holder uf tuepedia.de
 Raupen, Holder, Hölderlin uf reklamekasper.de

Zytigsjournalist
Autor
Autor uf Alemannisch
Lyriker
Dütsch
Maa